ཾ་ཡ་མནྟ་ཀྲྀ་ཏ་ཛཿ ཞེས་པས་དམ་ཚིག་པ་དང་ཉེ་བར་སྤྱན་དྲངས། ཨོཾ་པྲ་ཛྙཱ་ན་ཏ་ཀྲྀཏ་ཧཱུྃ། ཞེས་པས་དམ་ཚིག་པ་ལ་ཡེ་ཤེས་པ་རྣམས་ཞུགས། ཨོཾ་པདྨན་ཏ་ཀྲྀ་ཏ་བཾ། ཞེས་པས་རོ་གཅིག་ཏུ་འདྲེས། ཨོཾ་བི་བྷ་ནན་ཏ་ཀྲྀ་ཏ་ཧོཿ ཞེས་པས་དམ་ཚིག་པ་ཡེ་ཤེས་པའི་ངོ་བོར་གྱུར་པར་བསམས་ལ། ཛཿཧཱུྃ་བཾ་ཧོཿ ཞེས་ཡང་ཡང་བརྗོད་ཅིང་བསྟིམ་མོ། །ཕྱོགས་བཅུའི་སངས་རྒྱས་སྤྱན་འདྲེན་བསྟིམ། སྐུ་གསུང་ཐུགས་རྒྱས་བཏབ་རྣམས་རབ་གནས་སྤྱི་འགྲེ་ལ་བསྟིམ་པའི་སྐབས་སུ་གོང་བཞིན་ནོ། །དབང་བསྐུར་བ་ནི། ཐུགས་ཀ་ནས་འོད་ཟེར་འཕྲོས་པས་དབང་གི་ལྷ་གདན་གསུམ་ཚང་བའི་དཀྱིལ་འཁོར་མདུན་གྱི་ནམ་མཁར་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས། རཱུ་པ་རྡོ་རྗེ་སོགས་རྡོ་རྗེ་མ་ལྔས་མཆོད། བྱང་ཆུབ་རྡོ་རྗེ་སོགས་ལན་གསུམ། རྟེན་བིགྷྣན་ཏ་ཀྲྀ་ཏ་དང་། ལས་བུམ་གྱི་ཆུས་བསངས། གཙོ་བོའི་
་་་་་དབང་ལྷའི་གཙོ་བོ་ཡིན།
ཐུགས་ཀ་ནས་འོད་ཟེར་འཕྲོས་རྟེན་རྣམས་ལ་ཕོག་པས་འོད་ཀྱི་ལམ་ནས་དཀྱིལ་འཁོར་གཙོ་བོའི་ཞལ་དུ་ཞུགས། སྐུའི་དབྱིབས་བརྒྱུད་ནས་ལྷ་མོའི་པདྨར་འཐོན་པ། ཨོཾ་འཁོར་ལོ་སོགས། ཁ་ནང་དུ་བསྐྱེད་པ། དབང་ལྷ་སྤྱན་འདྲེན། གསོལ་གདབ། ནང་དབང་། དབང་སྟེགས་ལ་
་་་་་རྟེན་རྣམས་གང་ཡོད་ཀྱི་སར་དབང་སྟེགས་ཀྱི་དཀྱིལ་འཁོར་དེ་ཡོད་སྙམ་པའི་མོས་པ་བྱེད།
བཀོད་ནས་ལུས་དཀྱིལ་རྣམས་བདག་འཇུག་བཞིན་ལ། རྐང་མཐིལ་གྱི་ངོ་བོ་ཧཱུྃ་སྟེ་ཕུང་ཁམས་སྐྱེ་མཆེད་ཐམས་ཅད་ལྷའི་ངོ་བོར་གྱུར། ཡེ་ཤེས་པ་སྤྱན་འདྲེན་བསྟིམ། རྒྱས་གདབ། དབང་རྫས་བསྐྱེད་པ། ཡེ་ཤེས་པ་སྤྱན་འདྲེན་བསྟིམ། གནས་གསུམ་བྱིན་རླབས། རྒྱས་བཏབ། མཆོད་བསྟོད་ཞུ་བ། དབང་བསྐུར་བར་གདམས་པ། སྔགས་བཅས། བཀྲ་ཤིས། དབང་བསྐུར། རྒྱས་བཏབ། དབང་ལྷ་བསྟིམ་པ། མཆོད་པ་རྣམས་བྱ་ཞིང་། རྟོགས་བསྐྱེད་དང་། རྡོ་རྗེའི་གླུ། བསྐོར་བ་རྣམས་མི་དགོས། རིན་འབྱུང་ནས་བཟུང་མི་བསྐྱོད་པ་མིང་དབང་གི་བར་ལའང་འདིའི་རིགས་འགྲེ་སྦྱར་བས་ཤེས་ཤིང་། དབང་དེ་ཐམས་ཅད་ལ་རྟོགས་བསྐྱེད་མི་དགོས། རྡོ་རྗེ་སེམས་དཔའི་མེ་ལོང་གི་རྗེས་གནང་གཉིས་པ་དང་། མི་བསྐྱོད་པའི་ལུང་བསྟན་དབུགས་དབྱུང་། སློབ་དཔོན་གྱི་མཎྜལ་གསོལ་བཏབ་རྣམས་མི་དགོས། རིགས་བཞིའི་སློབ་དཔོན་དུ་སྒྲུབ་བྱེད་ཕྱག་མཚན་གྱི་རྗེས་གནང་། བདག་པོ་ཆེན་པོའི་དབང་རྣམས་བདག་འཇུག་བཞིན་ལ་རང་ཉིད་དང་རང་ཞེས་པའི་ཚིག་གང་ཡོད་དོར། སློབ་དཔོན་གྱི་མཆོད་པའི་བར་བྱ། དམ་ཚིག་བཟླས་ལུང་། ཡོན་འབུལ། སྤྲོ་བ་བསྐྱེད་པ། རྗེས་གནང་། རྟོགས་བསྐྱེད། གསང་དབང་གི་མཎྜལ་གསོལ་བཏབ། མིག་དར་འཆིང་བ་རྣམས་མི་དགོས། བླ་མ་དཀྱིལ་འཁོར་གྱི་གཙོ་བོ་སོགས་གསང་རྫས་སྒྲུབ་སྟེར། བཀྲ་ཤིས། རྟེན་རྣམས་འོད་དཔག་མེད་དུ་གྱུར་ཞེས་བརྗོད། རྟོགས་བསྐྱེད། ཤེར་དབང་གི་མཎྜལ་གསོལ་བཏབ། གདོང་བཅིངས་རྣམས་མི་དགོས། རིག་མ་ཡིད་འོང་ནས་ཧོ་བར། རྟེན་རྣམས་ཐུགས་རྡོ་རྗེ་མི་བསྐྱོད་པ་དང་། རིག་མ་རེག་རྡོ་རྗེར་གྱུར་པ་ཞེས་སོགས་ནས། སླར་རིན་འབྱུང་དུ་གྱུར། ཧཱུྃ་བར་ངོ་སྤྲོད། བརྟུལ་ཞུགས། ལན་འདེབས། གདོང་དབྱེ། རྟོགས་བསྐྱེད། བཞི་པའི་མཎྜལ་གསོལ་འདེབས། གདོང་བཅིངས་རྣམས་མི་དགོས། དངོས་པོ་ཐམས་ཅད་ནས། རང་བཞིན་ནོ་བར། དེ་ལྟར་ན་དབང་བཞི་བསྐུར་བས་སོགས་ནས། རྡོ་རྗེ་སེམས་དཔའི་དབུ་བརྒྱན་བར་རབ་གནས་སྤྱི་འགྲེ་བཞིན། དབང་བསྐུར་ལ་འདི་ལྟར་དགོས་པ་ཡང་ངོར་ཆེན་རྡོ་རྗེ་འཆང་གི་གསང་འདུས་རབ་གནས་ལ་བབ་པས་ཤེས་ལྡན་གྱི་རྟོགས་ནུས་ཤིང་། བུམ་ཆུ་དབུ་བརྒྱན་དར་དཔྱངས། རྡོར་དྲིལ། མེ་ལོང་། རིགས་བཞིའི་ཕྱག་མཚན་གྱི་ཙཀ་ལི་བདུད་རྩི་རྣམས་སོ་སོའི་ཚིག་བརྗོད་པ་དང་རྟེན་གྱི་དྲུང་དུ་འབུལ་ལོ། །མཆོད་པ་རྣམས་བསངས་སྦྱངས་བྱིན་གྱིས་བརླབས་པ་སྔོན་དུ་འགྲོ་བས། སོ་སོའི་ཕྱག་རྒྱ་བཅས་ལ། དག་ཅིང་དྲི་མེད་ཡིད་འོང་བའི། །ལྷ་རྫས་བཟང་པོའི་མཆོད་ཡོན་འདི། །མཆོག་ཏུ་དད་པས་ཁྱེད་ལ་འབུལ། །ཅི་བདེ་བར་ནི་བཞེས་སུ་གསོལ། །ཞེས་དང་། ཨོཾ་སརྦ་ཏ་ཐཱ་ག་ཏ་ཨརྒྷཾ་པྲ་ཏཱིཙྪ་པུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡ་ཤྲཱི་ཡེ་ཧཱུྃ། ཞེས་པས་མཆོད་ཡོན་དབུལ། དེ་བཞིན་དུ་སྔགས་ཀྱི་ཐོག་མཐའ་རྣམས་འོག་མ་ཀུན་ལའང་སྦྱར་ལ། ཆུ་དང་ཐང་ལས་སྐྱེས་པ་ཡི། །མེ་ཏོག་དམ་པ་འདི་དག་ནི། །མཆོག་ཏུ་དད་པས་ཁྱེད་ལ་འབུལ། །ཅི་བདེ་བར་ནི་སོ་སོར་བཞེས། །བཛྲ་པུཥྤེ། ལྷན་ཅིག་སྐྱེས་དང་སྦྱར་བ་ཡི། །བདུག་སྤོས་དམ་པ་འདི་དག་ནི། །མཆོག་ཏུ་དད་པས་འབུལ་ལགས་ན། །ཅི་བདེ་བར་ནི་བཞེས་སུ་གསོལ། །བཛྲ་དྷཱུ་པེ། མུན་པའི་ཚོགས་རྣམས་འཇོམས་བྱེད་ཅིང་། །ཕྱོགས་ཀུན་གསལ་བའི་མར་མེ་འདི། །ཀུན་མཁྱེན་ཡེ་ཤེས་ཐོབ་བྱའི་ཕྱིར། །ཅི་བདེ་བར་ནི་བཞེས་སུ་གསོལ། །བཛྲ་དི་པཾ། ལྷན་ཅིག་སྐྱེས་དང་སྦྱར་བ་ཡིས། །དྲི་མཆོག་དམ་པ་འདི་དག་ནི། །རང་བྱུང་ཉིད་ལ་འབུལ་བར་བགྱི། །ཀུན་བཟང་བདེ་ཆེན་བཞེས་སུ་གསོལ། །བཛྲ་གྷནྡྷེ། ཁ་དོག་དྲི་རོ་ནུས་ལྡན་པའི། །བཟའ་བ་མཆོག་དང་ཡང་དག་ལྡན། །ཐམས་ཅད་སྦྱར་བའི་བཤོས་འདི་དག །ཆོས་དབྱིངས་ཡེ་ཤེས་བརྙེས་ལ་འབུལ། །བཛྲ་ནཻ་ཝི་ཏེ། བླ་མེད་རྡོ་རྗེ་ཐེག་པའི་དོན་སྟོན་པ། །ཤེས་རབ་མཆོག་གི་རྗེས་འགྲོ་རོལ་མོའི་སྒྲ། །བདུད་ཀྱི་འཁོར་ལོ་གཞོམ་ཕྱིར་དབུལ་བར་བགྱི། །དོན་གྱི་དབྱིངས་ལ་མངའ་བརྙེས་འདི་བཞེས་ཤིག །ཤཔྟ་ཞེས་དང་། དྷརྨཱ་ར་ཎི་ཏའི་སྔགས་ཀྱིས་རོལ་མོ་དབུལ་ལོ། དེ་ནས་མི་བསྐྱོད་པ་ནི་ཡེ་ཤེས་ཆེ། །ཞེས་སོགས་དེ་ཉིད་ལྔ་པ་དང་། སྣང་སྟོང་མ་དང་། འགྲོ་བ་རྒྱུད་ལྔ། སྤྱན་དབྱེ། མཆོད་བསྟོད་བརྟན་བཞུགས་རྣམས་རབ་གནས་སྤྱི་འགྲེ་བཞིན་ལ། བརྟན་བཞུགས་ལན་གསུམ་གྲུབ་ནས། རྒྱལ་བ་རྣམ་པར་སྣང་མཛད་མི་བསྐྱོད་པ། །རིན་ཆེན་དབང་པོ་སྣང་བ་མཐའ་ཡས་དཔལ། །དོན་གྲུབ་ལ་སོགས་ཕྱོགས་བཅུའི་སངས་རྒྱས་རྣམས། །སྐུ་གཟུགས་འདི་ལ་བརྟན་པར་བཞུགས་སུ་གསོལ། །ཟག་མེད་བདེ་བའི་དབང་ཕྱུག་བདེ་གཤེགས་ཡུམ། །སྤྱན་མ་མཱ་མ་ཀི་དང་གོས་དཀར་མོ། །སྒྲོལ་མ་ལ་སོགས་རིགས་ཀྱི་ལྷ་མོ་རྣམས། །སྐུ་གཟུགས་འདི་ལ་བརྟན་པར་བཞུགས་སུ་གསོལ། །བྱམས་པ་ས་སྙིང་གཙུག་ཏོར་ནམ་སྙིང་པོ། །འཇམ་དབྱངས་འཇིག་རྟེན་དབང་ཕྱུག་ཀུན་ཏུ་བཟང་། །སྒྲིབ་སེལ་ལ་སོགས་བྱང་ཆུབ་སེམས་དཔའ་རྣམས། །སྐུ་གཟུགས་འདི་ལ་བརྟན་པར་བཞུགས་སུ་གསོལ། །མ་ལུས་རྒྱལ་བ་མཆོད་པས་མཉེས་བྱེད་པའི། །གཟུགས་སྒྲ་དྲི་རོ་རེག་བྱ་རྡོ་རྗེ་དང་། །ཆོས་དབྱིངས་རྡོ་རྗེ་མ་སོགས་སེམས་མ་རྣམས། །སྐུ་གཟུགས་འདི་ལ་བརྟན་པར་བཞུགས་སུ་གསོལ། །གཤིན་རྗེ་གཤེད་དང་ཤེས་རབ་པད་མཐར་བྱེད། །བགེགས་སྒྲ་མི་གཡོ་འདོད་རྒྱལ་དབྱུག་སྔོན་ཅན། །སྟོབས་ཆེན་གཙུག་ཏོར་ཅན་དང་གནོད་མཛེས་རྣམས། །སྐུ་གཟུགས་འདི་ལ་བརྟན་པར་བཞུགས་སུ་གསོལ། །སྟོབས་བཅུའི་དབང་ཕྱུག་རྒྱལ་བ་སྲས་བཅས་རྣམས། །དགེ་ལེགས་ཀུན་གྱི་འབྱུང་གནས་རྟེན་འདི་ལ། །འགྲོ་བའི་དོན་དུ་མི་འབྲལ་བརྟན་བཞུགས་ནས། །སྦྱིན་བདག་དགེ་ཞིང་ཤིས་པར་མཛད་དུ་གསོལ། །ཇི་སྲིད་ས་སོགས་འབྱུང་བ་ཆེན་པོ་བཞིས། །སྐུ་གཟུགས་གནོད་པར་མ་གྱུར་དེ་སྲིད་དུ། །ཐུགས་རྗེ་ཆེ་ལྡན་མགོན་པོ་བཅོམ་ལྡན་རྣམས། །བརྟན་པར་བཞུགས་ནས་བཀྲ་ཤིས་མཛད་དུ་གསོལ། །ཞེས་སོགས་ཀྱི་ཚིག་གིས་བརྟན་བཞུགས་བྱ་ཞིང་རོལ་མོ་དང་བཅས་པས། རྟེན་གྱི་གནས་གསུམ་དུ་རྡོ་རྗེ་རེག་པས་འཁོར་བ་མ་སྟོངས་ཀྱི་བར་དུ་བཞུགས་པར་བསམ་མོ། །བླ་མ་ཡིད་དམ་དཀྱིལ་འཁོར་གྱི་འཁོར་ལོའི་ལྷ་ཚོགས། སངས་རྒྱས་བྱང་སེམས། ཆོས་སྲུང་ནོར་ལྷ་སོགས་རྡོ་རྗེ་འཆང་དང་། རྡོ་རྗེ་སེམས་དཔར་བསྐྱེད་པ་རྣམས་ཞལ་བསྒྱུར། གུར་ཞལ་སོགས་ཞེ་སྡང་རྡོ་རྗེར་བསྐྱེད་པ་དང་། པོ་ཏི་འོད་དཔག་མེད་དུ་བསྐྱེད་པ་རྣམས་ཞལ་བསྒྱུར་རབ་གནས་སྤྱི་འགྲེ་བཞིན། བསངས་སྦྱངས་བྱིན་གྱིས་བརླབས། དཔག་ཏུ་མེད་པར་སྤྲུལ་ལ། དབྱངས་དང་བཅས་པའམ། མེད་ཀྱང་རུང་སྟེ། སྟོང་གསུམ་འདིའམ་སྟོང་གསུམ་གཞན་དག་ན། །ལྷ་རྫས་མཆོད་ཡོན་ཇི་སྙེད་ཡོད་པ་རྣམས། །བླ་མ་རྒྱལ་བ་སྲས་དང་བཅས་ལ་འབུལ། །ཐུགས་རྗེས་འགྲོ་བའི་དོན་ཕྱིར་བཞེས་སུ་གསོལ། །ཅེས་དང་། པད་ཀོར་སྔོན་དུ་འགྲོ་བས། ཨོཾ་སརྦ་ཏ་ཐཱ་ག་ཏ་ཨརྒྷཾ་པྲ་ཏཱིཙྪ་པུ་ཛཱ་མེ་གྷ་ས་མུ་དྲཱ་སྥ་ར་ཎ་ས་མ་ཡ་ཤྲཱི་ཡེ་ཧཱུྃ། ཞེས་ཕྱག་རྒྱ་དང་བཅས་པས་མཆོད་ཡོན་དབུལ། དེ་བཞིན་དུ་ཚིགས་བཅད་ཀྱི་མཆོད་ཡོན་དང་། སྔགས་ཀྱི་ཨརྒྷཾ་རྣམས་ཀྱི་གནས་སུ་ལྷ་རྫས་མེ་ཏོག་དང་པུཥྤཾ། བདུག་སྤོས་དང་དྷཱུ་པཾ། སྣང་གསལ་དང་དཱི་པཾ། དྲི་མཆོག་དང་གྷནྡྷཾ། ཞལ་ཟས་དང་ནཻ་ཝི་དྱཾ། སིལ་སྙན་དང་ཤཔྟ། ཅེས་པ་རྣམས་བཅུག་ཅིང་། གཞན་རྣམས་སྔར་དང་འདྲ་བར་སྦྱར་ལ། དྷརྨཱ་ར་ཎི་ཏའི་སྔགས་ཀྱིས་རོལ་མོ་རྒྱ་ཆེར་དབུལ་ལོ། །དེ་ནས་རང་གི་སྙིང་ཀ་ནས་རྡོ་རྗེ་མ་ལྔ་སྤྲོས་ལ། དེ་ནས་མཆོད་པར་བསམ་སྟེ། སྣ་ཚོགས་རིན་ཆེན་རྒྱན་གྱིས་རབ་མཛེས་མ། །སྟོན་ཟླའི་མདོག་ཅན་གཟུགས་ཀྱི་རྡོ་རྗེ་མ། །ནམ་མཁའ་གང་བར་སེམས་ཀྱིས་མངོན་སྤྲུལ་ནས། །རྒྱལ་བ་སྲས་བཅས་གཟུགས་ཀྱི་བདེ་བས་མཆོད། །ཨོཾ་ཨཱཿརཱུ་པ་བཛྲི་ཧཱུྃ། ཞེས་པས་གཟུགས་དང་། དེ་བཞིན་དུ་ཚིག་རྐང་དང་པོ་དང་། གསུམ་པ་འདྲ་བར་སྦྱར་ལ། སྣ་ཚོགས་རིན་ཆེན་རྒྱན་གྱིས་རབ་མཛེས་མ། །དབང་སྔོན་མདོག་ཅན་སྒྲའི་རྡོ་རྗེ་མ། །ནམ་མཁའ་གང་བར་སེམས་ཀྱིས་མངོན་སྤྲུལ་ནས། །རྒྱལ་བ་སྲས་བཅས་སྒྲ་ཡི་བདེ་བས་མཆོད། །ཨོཾ་ཨཿཤཔྟ་བཛྲི་ཧཱུྃ། སྣ་ཚོགས་རིན་ཆེན་རྒྱན་གྱིས་རབ་མཛེས་མ། །གསེར་ཟངས་མདོག་ཅན་དྲི་ཡི་རྡོ་རྗེ་མ། །ནམ་མཁའ་གང་བར་སེམས་ཀྱིས་མངོན་སྤྲུལ་ནས། །རྒྱལ་བ་སྲས་བཅས་དྲི་ཡི་བདེ་བས་མཆོད། །ཨོཾ་ཨཱཿགནྡྷེ་བཛྲི་ཧཱུྃ། སྣ་ཚོགས་རིན་ཆེན་རྒྱན་གྱིས་རབ་མཛེས་མ། །ཉི་མའི་མདོག་ཅན་རོ་ཡི་རྡོ་རྗེ་མ། །ནམ་མཁའ་གང་བར་སེམས་ཀྱིས་མངོན་སྤྲུལ་ནས། །རྒྱལ་བ་སྲས་བཅས་རོ་ཡི་བདེ་བས་མཆོད། །ཨོཾ་ཨཱཿར་ས་བཛྲི་ཧཱུྃ། སྣ་ཚོགས་རིན་ཆེན་རྒྱན་གྱིས་རབ་མཛེས་མ། །ནམ་མཁའི་མདོག་ཅན་རེག་བྱ་རྡོ་རྗེ་མ། །ནམ་མཁའ་གང་བར་སེམས་ཀྱིས་མངོན་སྤྲུལ་ནས། །རྒྱལ་བ་སྲས་བཅས་རེག་བྱའི་བདེ་བས་མཆོད། །ཨོཾ་ཨཱཿཔརྵེ་བཛྲི་ཧཱུྃ། ཞེས་བརྗོད་དོ། །སངས་རྒྱས་ཐམས་ཅད་འདུས་པའི་སྐུ་སོགས་བླ་བསྟོད། ཆོས་སྐུ་ནམ་མཁའ་སོགས་ཡི་དམ་གྱི་བསྟོད་པ་པོ་ཏི་དང་། མཆོད་རྟེན་གྱི་བསྟོད་པ། སྣང་སྟོང་མ། འགྲོ་བ་རྒྱུད་ལྔ། མཉམ་ཉིད་མ། སྤྱི་བྱེ་བྲག་གི་མངའ་དབུལ། རྒྱས་པའི་སྦྱིན་སྲེག་དང་ཆབས་ཅིག་འོ་ཐུག་སྒྲུབ་པའམ། ཙ་རུའི་བཟའ་བ་སྔགས་ཀྱི་མངའ་དབུལ། བཀྲ་ཤིས་བཅས། མཆོད་བསྟོད། གཏོར་བསྔོ་བསྐང་བ། ཆོས་སྐྱོང་བསྒོ་བ་གཏོར་འབུལ། ཡིག་བརྒྱ་སྔོན་འགྲོའི་ལྷག་ཆད་ཁ་སྐོང་། ནོངས་བཤགས། བརྟན་བཞུགས། རྟེན་མེད་གཤེགས་གསོལ། གནས་གསུམ་བསྲུང་བ་རྣམས་རབ་གནས་སྤྱི་འགྲེ་བཞིན། ཁྱོད་ཀྱི་ང་ལ་སོགས་ཡོན་བདག་བསྒོ་བའི་སྐབས་སུ་ལས་བུམ་གྱི་ཆུ་དང་། ལས་སྔགས། ཤུ་ནྱཱ་ཏ་རྣམས་ཀྱིས་བསངས་སྦྱངས་བྱས་ལ། ཁྱེད་རང་རྣམས་སྐད་ཅིག་གིས་པད་ཟླའི་སྟེང་དུ་རྡོ་རྗེ་འཆང་སྔོན་པོ་མི་བསྐྱོད་པའི་ཅོད་པཎ་ཅན་སྔོ་དཀར་དམར་བའི་ཞལ་གསུམ་ཕྱག་དྲུག་གི་གཡས་ན་རྡོ་རྗེ། འཁོར་ལོ། པདྨ་སྔོན་པོ། གཡོན་དྲིལ་བུ། རིན་ཆེན། རལ་གྲི་འཛིན་པ། ཞལ་རེ་རེ་ལ་སྤྱན་གསུམ་གསུམ་དང་ལྡན་ཞིང་རལ་པའི་ཐོར་ཅན། དར་དང་རིན་པོ་ཆེས་བརྒྱན་པ། སེམས་དཔའི་སྐྱིལ་ཀྲུང་གིས་བཞུགས་པའི་སྐུར་གྱུར་པའི་མོས་པ་མཛོད། ཁྲོ་བོ་སྤྱན་འདྲེན། བགེགས་བསྐྲད། བཀྲ་ཤིས་རྫས་བརྒྱད་གཏོད་པ། མཆོད་བསྟོད། ཡན་ལག་བདུན་པ་སྔོན་འགྲོའི་བསྔོ་བ། དགའ་སྟོན། སླར་ཡང་ཤིས་བརྗོད། ལྷག་ཆད་ཁ་སྐོང་། ཡིག་བརྒྱ་བཟླ་བའམ། ཞེ་བའི་སྦྱིན་སྲེག་རྣམས་རབ་གནས་སྤྱི་འགྲེ་བྱ་ཞིང་། འོན་ཀྱང་སློབ་དཔོན་གྱི་བསྔོ་བ་གྲུབ་ནས། འདི་རང་ཁྱད་ཆོས། དགེ་བ་འདི་ཡིས་མྱུར་དུ་བདག །སངས་རྒྱས་ཀུན་གྱི་ཀུན་བདག་ཉིད། །སོགས་བསྔོ་བ་དང་། བཀྲ་ཤིས་དགེ་ལེགས་རྒྱ་མཚོ། ཞི་རྒྱས་ཀྱི་སྦྱིན་སྲེག་ཀྱང་བྱེད་པར་སྤྲོ་ན། གསང་འདུས་ལ་ངོར་ཆེན་རྡོ་རྗེ་འཆང་ཀུན་དགའ་བཟང་པོས་སྦྱིན་སྲེག་གི་ཡིག་ཆ་ཡོད་པས་དེ་བཞིན་བྱའོ།། །།
ཞེས་དཔལ་གསང་བ་འདུས་པའི་རབ་གནས་འབྲིང་པོ་བྱ་ཚུལ་འདི་ཡང་ས་སྐྱ་པ་ངག་དབང་ཀུན་དགའ་བློ་གྲོས་ཀྱིས་ངོར་ཆེན་རྡོ་རྗེ་འཆང་ཀུན་དགའ་བཟང་པོས་མཛད་པའི་འདུས་པའི་རབ་གནས་བཀྲ་ཤིས་རྒྱ་མཚོ་ལས་ངག་འདོན་ཟུར་དུ་བཀོད་པ་ཡིན་པས་བཟང་པོ་དྲུག་གི་རྣམ་བཞག་དང་། རྒྱས་བསྡུས་གཉིས་ཤེས་པར་འདོད་ན་ངོར་ཆེན་གྱི་གསུང་རབ་དེར་བལྟ་བ་དང་། སྤྱིར་རྗེ་བཙུན་ས་སྐྱ་པའི་ལུགས་ལ་རབ་གནས་ཀྱི་རྒྱུད་འདི་རྣལ་འབྱོར་རྒྱུད་དང་། བླ་མེད་ཐུན་མོང་བ་ཡིན་པས། ཡོ་ག་དང་། བླ་མེད་ཀྱི་རྒྱུད་སྡེ་རྣམས་ལ་རབ་གནས་ཀྱི་རྒྱུད་དེ་སྦྱར་ནས་སོ་སོའི་ཁྱད་ཆོས་བས